Frantzley Valbrun

Frantzley Valbrun, ke yo rekonèt sou non sa a Konpè Konsèy, fèt nan peyi  Ayiti nan lane  1997. Li se yon ekriven, powèt, kritik, jounalis kiltirèl ak Antwopo-sosyològ nan fòmasyon nan Fakilte Etnoloji nan Université d'État d'Haïti (UEH)      .

 Biyografi 
Frantzley Valbrun, ke yo rekonèt sou non sa s Konpè Konsèy, fèt an Ayiti an 1997. Li se yon ekriven, powèt, kritik literè, jounalis kiltirèl ak antwopo-sosyològ nan fòmasyon nan Fakilte Etnoloji nan Université d'État d'Haïti (UEH). Manman l rele Denise Jean Pierre,  papa li menm Jérôme Valbrun, te toujou ankouraje l e aprann li renmen liv. Li se papa yon jèn pitit gason, Louiney De Frankensley Valbrun. Frantzley enkòpore yon melanj de tradisyon ak modènite sou sèn literè ak jounalis nan peyi an. Antanke editè nan jounal Le Nouvelliste, Frantzley kolabore ak plizyè lòt medya ankò nou ka site Le National, Journal La Ruche, Tandans7, SHELNEWS ak lòt moun  .

An 2017, li te resevwa fòmasyon nan Teyat atravè Bibliyotèk Kominotè Deschapelle ak fòmasyon nan Bibliyotekonomi nan Sant Pen-Haïti nan lane 2020, ak yon lòt fòmasyon nan teknik Fact-checking ak envestigasyon nan yon anviwònman politik -sekirite espesifik nan epòk rezo sosyal yo UNESCO ak OIF te òganize.

Nan lane 2017, li te pibliye premye koleksyon pwezi li pou kòl ki gen titre " Makòn Dan”, ak yon lòt “Kolye an denmon” de lane aprè nan Editions Floraison, Port-Prince, Ayiti . Aprè sa, li pibliye  plizyè zèv remakab ankou: Nan peyi vèb, powèm enfekte (2024), Mo pou timoun renmen apre lapli (edisyon Couleur d'Encre, 2024)    .

Anplis de piblikasyon li yo, Frantzley kontribye nan plizyè jounal literè ak magazin, tankou FÈlMAG, Marande ak Sosyete Koukouy. Tèks li yo souvan konsantre sou yon konsèp inovatè ke li te rele "Kosmopolitis / Kosmopolitism ". Lekòl panse sa a distenge pa apwòch sengilye, li defann yon imanis san fwontyè ki enspire pa valè ak tradisyon aborijèn peyi an. Mouvman sa chèche rekonsilye koulè lokal lan ak mond lan, pandan lap ankouraje idantite kiltirèl e anbrase yon vizyon inivèsèl de limanite. Atravè "Kosmopolitis  Kosmopolitism ", Frantzley eksplore tèm entèkoneksyon moun  ak solidarite inivèsèl, li ofri yon refleksyon pwofon sou sa sa vle di yon moun nan yon mond kap evolye toutan .

 Onè 
Gayan pri pwezi "Kreyoliti" 2020 

 Refarans 

Kategori:Powèt ayisyen
Kategori:Jounalis ayisyen